Μαρούσι, 10 Ιανουαρίου2018

**ΑΝΑΚΟΙΝΩΣΗ**

Η ΟΤΕ Α.Ε. ενημερώνει ότι για την υλοποίηση νέων συνδέσεων σε σημεία που δεν υφίσταται συνδρομητικό δίκτυο χαλκού μέχρι το χώρο του τελικού χρήστη, παρέχεται η δυνατότητα στους συνδρομητές να καταθέσουν αίτημα για τη σύνδεση τους με το δημόσιο τηλεφωνικό δίκτυο. Για την εξυπηρέτηση του αιτήματος, πρέπει να ισχύουν οι παρακάτω προϋποθέσεις **σωρευτικά**:

α) η τοποθεσία του πελάτη να βρίσκεται εντός 4km – καλωδιακή απόσταση - από το Αστικό Κέντρο που εξυπηρετεί τη σύνδεσή του,

β) η τοποθεσία του πελάτη να βρίσκεται σε απόσταση έως 200m – καλωδιακή απόσταση - από το τελευταίο Σημείο Αναφοράς Μέτρησης υφιστάμενου δικτύου (δηλ. BOX),

γ) η κατασκευή που απαιτείται να είναι το πολύ μέχρι 100m – καλωδιακή απόσταση - δικτύου για τη σύνδεση της τοποθεσίας του πελάτη με το πλησιέστερο σημείο παρουσίας του δημόσιου τηλεπικοινωνιακού δικτύου.

Το εφάπαξ κόστος κατασκευής(\*) ορίζεται σε €9,50 αρχική τιμή ανά μέτρο μήκους δικτύου που απαιτείται ή €11,78 τελική τιμή.

Ο ενδιαφερόμενος συνδρομητής οφείλει να καταβάλει το σχετικό κόστος σε διάστημα ενός μήνα, από την ενημέρωσή του από τον ΟΤΕ για ποσό κατασκευής.

Ως έναρξη ισχύος της ανωτέρω τροποποίησης της υφιστάμενης εμπορικής πολιτικής, ορίζεται η 10/03/2018.

*(\*) Εφόσον δεν απαιτείται τοποθέτηση στύλου, τα πρώτα 20m για τη σύνδεση με την εισαγωγή στο χώρο του συνδρομητή (escalit, χαλύβδινο) θα κατασκευάζονται ατελώς. Σε περίπτωση, όμως, όπου απαιτείται τοποθέτηση στύλου η χρέωση θα γίνεται από το πρώτο μέτρο κατασκευής και το αίτημα επίσης θα εξετάζεται σύμφωνα με τους ανωτέρω όρους και προϋποθέσεις.*

Για περισσότερες πληροφορίες μπορείτε να απευθύνεστε στo 13888 ή στο Δίκτυο Καταστημάτων COSMOTE – ΓΕΡΜΑΝΟΣ, καθώς και στο 13818 εφόσον είστε εταιρικός ή επιχειρησιακός πελάτης.